A tous celz qui verront et orront ces presentes lettres Aalaix de Choisuel dame de la Fertey salut. Saichent tuit que comme plaiz et descors fust meus entre nos dune part et les religious de Morimunt dautre fus ce que nos disiens et mainteniens que il avoient trop levei la chaucie et lessau de lor estan seant entre Rosieres et Blovaincourt. Saichent tuit que nos fummes enformee diligemment par gens dignes de foi dou droit des dis religious et dou nostre et avons trovei que la chaucie est bien apoint et que ledit religious le puent faire duement por quoi nos volons et avons volu et outroie por nos et por nos hoirs que la dite chaucie demeroient en point que elle est et que elle soit retenue de pierre de terre davant et darriere dou haut de quelle est celonc ce que mestier est et fera a la dite chaucie au profit des dis religious et qu’ils puissent reedefier et ratirier et amender toutes dois que mestier cera lessau dou dit estan a lavenant de la dite chaucie et en la meneiere que il est dessus dit volons nos et outroions por nos et por nos hoirs que li dit religious le facent ou facent faire et por ce que autre fois il ne puissent avoin descort entre nos ou nos hoirs et les dis religious nos volons que lestan plain ce quil porra tenir jusque a son droit que boennes et assignau contain isoient mises a la comprise de la dite aigue et que par lai li dit religious le teignent paisiblement sans empoichement nul et lor volons et promettons a garantir por nos et por nos hoirs sur lobligacion de tous nos biens et des biens de nos hoirs mobles et nonmobles presens et avenir ou quil soient et puissent estre trouvei. En tesmoignage de laquel chose nos avons mis nostre sael de que nos usons en ces presentes lettres et a plus grant seurtei de tesmoingnage de veritei nos avons prie et requis nostre ame signor et feaul nostre tres chier frere mon signor Jehan signor de Choisuel que il meist son sael avec le nostre en ces presentes lettres et nos Jehans sires de Choisuel a la priere et a la requeste de notre tres amee suer et feaul Aalaix dame de la Fertei avons mis nostre sael avec le suen en ces presentes lettres qui agraions les choses dessus dites comme sire dou sie qui furent faites lan de grace mil trois cens et douze en mois de mars.
